OpenLLM-France/wikimedia huggingface dataset:
# Gualberto Villarroel probintzia

Gualberto Villarroel probintzia (gaztelaniaz: Provincia de Gualberto Villarroel) Boliviako La Paz departamenduko probintzia bat da. 1935 km²ko azalera du eta 2001eko erroldaren arabera 15975 biztanle zituen.

## Kanpo estekak

* Datuak: Q731115
* Multimedia: Gualberto Villarroel Province / Q731115
Txantiloi:La Paz departamenduko probintzia aurkibidea
# Gualcince

Gualcince Hondurasko Lempira departamenduko udalerri bat da. 163 km²ko azalera du eta 2013ko datuen arabera 11075 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q1929602
* Multimedia: Gualcince / Q1929602
# Gualdo Cattaneo

Gualdo Cattaneo Italiako udalerri bat da. Perugiako probintzian kokatuta dago, Umbria eskualdean. 5.609 biztanle ditu, 96,63 kilometro koadroko azaleran banatuta.

## Mugakideak

Gualdo Cattaneok honako udalerri hauekin egiten du muga:
Bevagna Cannara Collazzone Massa Martana Todi Bettona Giano dell'Umbria Montefalco

## Kanpo estekak

* Datuak: Q20453
* Multimedia: Gualdo Cattaneo / Q20453
# Gualdo Tadino

Gualdo Tadino Italiako udalerri bat da. Perugiako probintzian kokatuta dago, Umbria eskualdean. 14.281 biztanle ditu, 124,29 kilometro koadroko azaleran banatuta.

## Mugakideak

Gualdo Tadinok honako udalerri hauekin egiten du muga:
Fossato di Vico Gubbio Valfabbrica Fabriano Asis Nocera Umbra

## Kanpo estekak

* Datuak: Q20457
* Multimedia: Gualdo Tadino / Q20457
# Gualdo

Gualdo Italiako udalerri bat da. Maceratako probintzian kokatuta dago, Markak eskualdean. 728 biztanle ditu, 22,22 kilometro koadroko azaleran banatuta.

## Mugakideak

Gualdok honako udalerri hauekin egiten du muga:
Penna San Giovanni Sant'Angelo in Pontano Sarnano Amandola San Ginesio

## Kanpo estekak

* Datuak: Q73884
* Multimedia: Gualdo, Marche / Q73884
# Gualchos

Gualchos (edo Gualchos-Castell de Ferro) Granadako probintziako (Espainia) udalerria da. 2007an 2.278 biztanle zituen.

## Kanpo estekak

* Datuak: Q575639
* Multimedia: Gualchos / Q575639
# Gualala

Gualala Hondurasko Santa Bárbara departamenduko udalerri bat da. 72,4 km²ko azalera du eta 2013ko datuen arabera 5.153 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q1971622
# Gualdicciolo

Gualdicciolo San Marinoko Acquaviva udalerriko herrigune (curazia) bat da. Udalerriko curaziarik populatuena da.

## Geografia

Gualdicciolo herrialdearen ipar-mendebaldeko kokatzen da, Italiako mugatik hurbil, mugaren bestaldean Emilia-Romagnako San Leo eta Verucchio udalerriak daudela.

## Kanpo estekak

* Datuak: Q3778112
* Multimedia: Gualdicciolo / Q3778112
# Gixuneko gaztelua

Gixuneko gaztelua izen bereko herri lapurtarrean dagoen gaztelua da. Kokapen estrategikoa du, muino baten gainean baitago, Biduze eta Aturri ibaiak batzen diren puntuan.

## Eraikina

Estilo gaskoidun (Latsaga gazteluarekin batera bakarra Euskal Herrian) gaztelu angeluzuzena da, 20 x 30 metroko oina duena. Atari dorrea, harresi baten erdian dago eta egun 8 bat metro dituen arren, askoz altuagoa zela jakina da. Harresiek 10 bat metroko altuera izan zezaketela uste da.
Atari-dorre horretaz gain, ate ezkutu bat ere badu gazteluak (gaur egun sarbide bakarra dena gaztelura) baita jauregi izandako eraikina ere, 13 metrotako atea eta hiru solairu zituena. Etxebizitza hau gazteluaren atalik zaharrena dela uste da, nahiz eta hori ez dagoen ziurtatuta.

## Historia

Gixuneko jaunen existentziagatik jakina da bertan gaztelu zaharrago bat zegoela, XI. mendean eraikia. Eraikin zahar honi, 1257an baionarrek su eman zioten, eta horren ondorioz, XIV. mendean berreraiki zen. Ordukoa da gaur egun dagoen eraikina.
1449ko abenduaren 15ean izan zuen gazteluak bere batailarik garrantzitsuena. Egun hartan, Gaston IV.a Foixkoak, gazteluari eraso egin zion Karlos VII.a Frantziakoaren izenean, goizean-goiz. Momentu hartan gaztelua, Donamariako Jehan Peritz kapitain nafarra buru zuen 800 arma-gizonek eta 200 zaldunek osaturiko garnizioak zaintzen zuen. Garnizioak, erasoa ikusirik, 1600 eta 4000 arteko pertsonez osaturiko errefortzuei dei egin zien, baina alferrik: 1500 hildako (horietatik 1200 Aturrin ito ziren) utzitako batailaren ostean, gaztelua esku frantsesetara pasa zen, eta egun horretan bertan sinatu zen kapitulazio-hitzarmena. 900 pertsona hartu zituzten preso.
1615. urtean izan zen gazteluko azken bataila (Frantziako Erlijio Gerretan), eta handik landa gainbehera egin zuen. Frantziar Iraultzaren garaian, atezain bakarra bizi zen han.

## Erreferentziak

* ↑ Veyrin, Philippe. (1975). Les Basques. Arthaud, 121 or. ISBN 2 7003 0038 6..

## Kanpo estekak

* Gaztelua Hiru.com webgunean
* (Frantsesez)Gaztelua Gixuneko udaleko webgunean
* Datuak: Q12258540
# Giza (Egipto)

Giza (arabieraz الجيزة al-Gizah) Nilo ibaiaren mendebaldeko ibarrean dagoen Egiptoko hiria da, Kairoren erdialdetik hogei kilometro inguru hego-mendebaldera eta metropoli guneko zati. Giza eskualdeko hiriburua da. 2006ko azken erroldaren arabera, 2.221.868 biztanlekoa da.

## Ondarea

Ezaguna da munduan, bertatik gertu, Gizako nekropolia dagoelako. Bertan, duela 4.600 urte inguru, IV. dinastiako hiru piramide handiak eraiki ziren, Keops, Kefren eta Mikerinosenak, alegia. Giza, Menfiseko nekropoliaren zati da, berrogei kilometro baino gehiagoan hedatzen zena, eta, Antzinako Egipton Her-necher (Nekropolia) edo Imentet (Mendebaldea) izen orokorrarekin ezagutzen zena.
Hiru piramideetako bakoitzak, bere izen propioa zuen, inguratzen zuen nekropolia ere izendatzen zuena. Keopsen ostertza, Kefren handia da eta Mizerino jainkotiarra da. Keopsen erregealdian hartu zuen Gizak berebiziko garrantzia.
Gizan, hilobi mota ezberdinak daude, mastaba eta hipogeoak bezala, errege familiako jendearentzat, goi kargudunentzat edo apaizentzat zirenak.
Faraoien hondarrak gorde zituzten piramideak, hil multzo handien zati ziren, tenplu, beste hilobi eta piramide txikiagoekin batera. Keopsen piramidearen ekialdean, erreginen piramideak deritzenak eraiki ziren, 50 metroko luzera eta 30 metroko garaiera zutenak, bere ama Hetepheres eta bere emazte Merytites eta Henutsenentzako hilobi bezala. 1992an, Piramide Handiaren hego-ekialdean zegoen beste piramide baten arrastoak aurkitu ziren, oinarri karratua, 23 metro luze eta 12 metro garai. Harrizko lehen hiru hilaren arrastoak baino ez ziren aurkitu.

## Barrutiak eta auzoak

* Dokki barrutia
* Agouza barrutia
* Giza barrutia
* Bulaq ad Dakrur
* Imbabah
* Haram barrutia
* Omrania
* Monib
* Kafr Tuhurmus

## Gizako ordokia

Gizako ordoki edo nekropoliko eraikin eta elementurik esanguratsuenak, honako hauek dira:
* Gizako Piramide Handia
* Kefrenen piramidea
* Mizerinoren piramidea
* Gizako Esfinge Handia
* Erreginen piramideak
* Alboko piramideak
* Noble eta gortesauen mastabak
* Hil tenpluak
* Haraneko tenpluak
* Prozesio galtzadak
* Eguzki txalupak dituzten lubakiak
* Artisauen hiria, biltegi eta lantegiekin

## Klima

Datu klimatikoak (Giza) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 18 | 19 | 23 | 28 | 32 | 35 | 36 | 36 | 32 | 29 | 26 | 21 | 27.9 |
| Batez besteko tenperatura minimoa (°C) | 9 | 9 | 11 | 13 | 18 | 21 | 22 | 22 | 21 | 18 | 15 | 11 | 15.8 |
| Pilatutako prezipitazioa (mm) | 3 | 3 | 3 | 0 | 13 | 0 | 0 | 0 | 0 | 0 | 3 | 13 | 35.6 |
| Iturria: Weatherbase ||||||||||||||

## Herri eta hiri senidetuak

* Los Angeles (AEB)
* Rinkeby (Stockholm) (Suedia)
* Bandar Seri Begawan (Brunei) (2011ko abuztuaren 2tik aurrera)

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Weatherbase. (2011). Weatherbase: Historical Weather for Giza, Egypt. .

## Kanpo estekak

* Datuak: Q81788
* Multimedia: Giza / Q81788
# Givrycourt

Givrycourt Frantziako udalerri bat da, Mosela departamenduan dagoena, Ekialde Handia eskualdean. 2013an 101 biztanle zituen.

## Demografia
### Biztanleria

2007an Givrycourt udalerrian erroldatutako biztanleak 101 ziren. Familiak 32 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 37 etxebizitza zeuden, 34 familiaren etxebizitza nagusia ziren eta 3 bigarren erresidentzia ziren. 34 etxeak ziren eta 3 apartamentuak ziren. 34 etxebizitza nagusietatik 24 bere jabearen bizilekua ziren, 9 alokairuan okupaturik zeuden eta 1 doan lagata zegoen; 1ek bi gela zituen, 6 etxek hiru zituzten, 7 etxek lau zituzten eta 20 etxek bost zituzten. 33 etxek euren parking plaza propioa zuten azpian. 15 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Givrycourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 4 | 60-64 | 4 |
| 4 | 55-59 | 0 |
| 0 | 50-54 | 4 |
| 4 | 45-49 | 4 |
| 8 | 40-44 | 0 |
| 0 | 35-39 | 8 |
| 0 | 30-34 | 4 |
| 4 | 25-29 | 0 |
| 0 | 20-24 | 0 |
| 0 | 15-19 | 8 |
| 4 | 10-14 | 4 |
| 4 | 5-9 | 0 |
| 0 | 0tik 4ra | 8 |

## Ekonomia

2007an lan egiteko adina zuten pertsonak 63 ziren, horien artean 44 aktiboak ziren eta 19 inaktiboak ziren. 44 pertsona aktiboetatik 41 lanean zeuden (22 gizon eta 19 emakume) eta 3 langabezian zeuden (2 gizon eta 1 emakume). 19 pertsona inaktiboetatik 4 erretiraturik zeuden, 8 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ostalaritza eta jatetxe enpresa batena zen.
2000. urtean Givrycourt udalerrian 8 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q22347
* Multimedia: Givrycourt / Q22347
# Givry kantonamendua

Givry kantonamendua Frantziako kantonamendu bat da. Saona eta Loira departamenduan dago, Borgoina-Franche-Comté eskualdean. Guztira 41 udalerri ditu eta Givry da bere hiriburua.

## Kanpo estekak

* Datuak: Q1540901
# Giza Duintasunaren aldeko Aliantza

Giza Duintasunaren aldeko Aliantza (irlanderaz: Comhaontas Dhínit an Duine, ingelesez: Human Dignity Alliance) Eireko Errepublikako alderdi politikoa da, 2018ko ekainaren 29an Rónán Mullen senatariak sortua.
Mullen, alderdiaren sortzailea, 2007tik Eireko Nazio Unibertsitatearen hautesbarrutian senatari beregain jardun du. 2014an arrakasta barik Midlands-North-West hautesbarrutirako aurkeztu zen. Mullen 2015eko erreferendumean sexu berekoen arteko ezkontzaren eta 2018ko erreferendumean hilaurtzearen aurkako kanpainetan nabarmendu zen. Europako Kristau Higikunde Politikoaren kidea da.
Giza Duintasunaren aldeko Aliantza urtero biltzen zen Leinster Etxeko talde politiko batetik jaio zen. Alderdia Europako Legebiltzarrerako eta Oireachtaserako hauteskundeetan esku hartzeko erregistratuta dago. Mullenek alderdia "su txikian" hasi eta denboraren poderioz haziko zela aurreikusi zuen. Teachta Dála –Dáil Éireanneko diputatu– beregain Mattie McGrathek Giza Duintasunaren aldeko Aliantzarekin bat egitea baztertu zuen.

## Erreferentziak

* ↑ (Ingelesez) «Our members and associates» ECPM (Noiz kontsultatua: 2021-04-06).
* 1 2 (Ingelesez) Coyle, Colin. Mullen founds new pro-life ‘dignity’ party. ISSN 0140-0460. (Noiz kontsultatua: 2021-04-06).
* ↑ (Ingelesez) Mullen, Rónán. «Head to head: Rónán Mullen argues against same-sex marriage» The Irish Times (Noiz kontsultatua: 2021-04-06).
* ↑ (Ingelesez) O'Halloran, Marie. «Senator accused of ‘further stigmatising’ those with mental health issues» The Irish Times (Noiz kontsultatua: 2021-04-06).
* ↑ (Ingelesez) «List of registered European Political Parties and European Political Foundations» appf (Noiz kontsultatua: 2021-04-06).
* ↑ (Ingelesez) «Issue 52» Iris Oifigiúil 2018-6-29.
* ↑ (Ingelesez) Reporter, Sarah Bardon Political. «Mattie McGrath not to join Human Dignity Alliance political party» The Irish Times (Noiz kontsultatua: 2021-04-06).

## Kanpo estekak

* Datuak: Q55392183
# Guangzi zubia

Guangzi zubia (txinera tradizionalez: 廣濟橋; txinera sinplifikatuz: 广济桥; pinyinez: Guǎng Jì Qiáo), askotan Siangze zubia ere deitua (txinera tradizionalez: 湘子橋; txinera sinplifikatuz: 湘子桥; pinyinez: Xiāng Zǐ Qiáo) Txinako Herri Errepublikako Guangdong probintziako Chaozhou hirian dagoen zubia da.

## Ezaugarriak

Zubiak Hang ibaia zeharkatzen du eta antzinako zubia duela 800 urte baino gehiago eraiki zen Song dinastiaren garaietan. Askotan esaten da, munduan irekitzen den lehen zubia izan zela.
Gaur egun, zubia gobernuak babestuta dago, Luoyang, Zhaozhou eta Lugou zubiekin batera.

## Ikus, gainera

* Chaozhou

## Kanpo estekak

* (Ingelesez) Zubiaren irudiak Panoramio.com webgunean.
* Datuak: Q826705
* Multimedia: Guangji Bridge (Chaozhou) / Q826705
# Guanidina

Guanidina konposatu organikoa da, oso basikoa, arbiaren, perretxikoen, gari-hazien eta abarren uretan izaten dena. Kristalinoa da eta 50 °C-an du fusio-puntua. Aise urtzen da uretan eta alkoholetan. Guanidinaz egindako zenbait konposatu medikuntzan erabiltzen dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q183309
* Multimedia: Guanidine / Q183309
# Guaniguanicoko mendikatea

Guaniguanicoko mendikatea (gaztelaniaz: Cordillera de Guaniguanico) mendebaldeko Kubako mendikatea da, Pinar del Ríoko probintziatik Artemisako probintziaraino hedatzen dena.
160 km-ko luzera du. Kostaldearen paraleloan doa, Guanetik Marielera bitartean. Sierra del Rosario eta Sierra de los Órganos azpimendikateetan banaturik, mendikateko gailur nagusia Pan de Guajaibón da (699 m). Bere barnean UNESCOk Gizateriaren Ondare izendaturiko Viñales Ibarra dago.

## Erreferentziak

* ↑ (Gaztelaniaz) EcuRed. Guaniguanico. .

## Kanpo estekak

* Datuak: Q15622837
* Multimedia: Guaniguanico / Q15622837
# Guanina

Guanina azido nukleikoetan (DNAn zein RNAn) dagoen base nitrogenatuetako bat da (besteak adenina, timina, zitosina eta urazilo izanik). Base nitrogenatu purikoa da, purinatik eratortzen baita. DNAn guanina beti zitosinarekin elkartzen da, hiru hidrogeno zubien bitartez; lotura horrek egonkortasuna ematen dio DNA molekulari, bere bigarren mailako egitura mantenduz (adenina-timina loturak egiten duen modu berean).
Guaninaren nukleosidoa guanosina da. Nukleosido hori fosforilatzen denean guanosin monofosfato izeneko nukleotidoa (GMP) sortzen da.

## Kanpo estekak

* Datuak: Q169313
* Multimedia: Guanine / Q169313
# Guano

Guanoa (kitxua hizkuntzatik: wanu: ongarri) itsas-hegaztien eta saguzarren gorotzez osatutako materia da, ongarri gisa oso erabilia, Ozeano Bareko basamortuetan (Txilen eta Perun, batez ere) pilatzen dena.
Nitrogeno eta fosforo ugari du, eta baita potasio ere. Gorotzen azidotasunak basamortu-eremuen alkalinitatearekin konbinatzen du.
Aurreko mendeetan oso preziatua, bere nekazal-aplikazioak direla eta, gatazka iturri izan zen Amerikako zenbait estaturen artean (Txile eta Boliviaren arteko gudak, esate baterako). Gaur egun, hala ere, askoz gutxiago erabiltzen da ongarri moduan nekazaritzan, ongarri kimikoen mesedetan. Nekazaritza ekologikoan, baina, garrantzi handia izaten jarraitzen du.

## Kanpo estekak

* Datuak: Q170185
* Multimedia: Guano / Q170185
# Guanhães

Guanhães Brasilgo udalerri bat da, Minas Gerais estatuan kokatua. 32.244 biztanle ditu 1.075,124 km²ko eremuan.

## Ikus, gainera

* Minas Gerais

## Kanpo estekak

* Datuak: Q1756864
* Multimedia: Guanhães / Q1756864
# Guano Apes

Guano Apes 1990ean Alemanian sortutako heavy metal eta grunge musika taldea da.
Sandra Nasic abeslariak 1994an egin zuen bat. 1996an "Open your eyes" kantarekin izugarrizko arrakasta lortu zuten. Hori zela eta, 1997an estreinako diskoa, Proud Like a God, atera zuten. Hurrengo bi diskoak ere (Don't Give Me Names eta Walking on a Thin Line) oso ongi saldu ziren 2000n eta 2003an hurrenez hurren. Taldea 2004ko biraren bukaeraren ondoren banandu zen.

## Taldekideak

* Sandra Nasic - ahotsa
* Henning Rümenapp - gitarra
* Stefan Ude - baxua
* Dennis Poschwatta - bateria

## Diskografia

* Proud Like a God (1997)
* Don't Give Me Names (2000)
* Walking on a Thin Line (2003)
* Live (2003)
* Planet of the Apes (2004)
* Bel Air (2011)
* Offline (2014)

## Kanpo estekak

* (Ingelesez)(Alemanez) Webgune ofiziala
* Datuak: Q491661
* Multimedia: Guano Apes / Q491661
# Guanoco

Guanoco aintzira, Lago de Asfalto Guanoco edo Lago Bermúdez izenekin ere ezaguna, Venezuelako Sucre estatuan dago eta munduko asfalto aintzira. Asfaltozko aintzira honek 4,2 kilometro karratu ditu eta 1,5 eta 2 metro arteko sakonera. Asfaltoa lurpean sortzen denez, sakonera handiagoak daudela pentsa daiteke. Asfalto lakuen artean, planetako azalera handienekoa eta erreserba handienekoa da (kalkulatzen da 75 milioi upel daudela ustiatzeko).

## Historia

Bertako tradizioaren arabera, Guanoco izeneko warao indiar bat izan zen, garai batean hodia zeharkatu zuena, oihanean sartu eta oinak zikinduta zituela itzuli zena, bere bizilagunei, lurretik irteten zen likido itsaskor, ilun eta kirasdun bat zapaldu zuela kontatuz, begien bistatik galdu arte hedatzen zena. Ordutik, indigenek kanoetan bikea emateko erabili zuten aintziratik sortutako mundruna.
1885etik 1934ra asfaltoa ustiatu zen eta batez ere Estatu Batuetara eta Brasilera esportatzen zen. Itxuraz, petrolioa fintzearen azpiproduktu gisa lortutako asfaltoa komertzialki gainditu zuen.
21. mendean, ustiaketa eta azpiegiturak abandonatuta daude, bertara bisita turistiko batzuk egiten diren arren. Aintzira Turuépano Parke Nazionalaren ondoan dago, eta turismo ekologikoa erakartzeko ahalmena du, baina orain arte eremuak ez du azpiegitura askorik. Bisitari urriek abentura-turismoa egiten dute beren ekimenez.

## Erreferentziak

* ↑ Sucre, Turismo. «Lago de Asfalto Guanoco, Península de Paria | ☛ Clic Aquí +Info» Turismo Sucre (Noiz kontsultatua: 2021-01-18).

## Kanpo estekak

* Datuak: Q3625446
* Multimedia: Lake Bermudez / Q3625446
# Guangzhouko portua

Guangzhouko portua (txinera tradizionalez: 廣州港; txinera sinplifikatuz: 广州港), Txinako Herri Errepublikako Guangzhou hiriko portua da. Herrialdeko hirugarren porturik handiena, garraiatutako zamaren arabera (343,3 milioi tona 2007ko datuen arabera).

## Kokapena

Guangzhouko portua Txinako Herri Errepublikako gune ekonomiko nagusiaren erdian dago, Perla ibaiaren deltan, bertan, gune metropolitarreko errepide, trenbide eta ibaiek bat egiten dute, eta duela mende asko, Txinako merkataritza gune nagusia izan da.
Guangzhouko portua, Perla ibaiaren behealdean zehar hedatzen da Dongguang, Shenzhen, Zhongshan eta Zhuhai hirien mugatik gertu.

## Portuaren azpiegitura

Guangzhouko portuak aldi berean 10.000 tonatik gorako 46 ontzi hartzeko tokia dauka.

## Ikus, gainera

* Munduko porturik garrantzitsuenak zamaren arabera

## Kanpo estekak

* (Txineraz) Guangzhouko portuaren webgunea.
* Datuak: Q1572975
# Guanosina

Guanosina guanina eta erribosa azukrea duen gai konposatua da. Berez nukleosido bat da.
Guanosina fosforilatzen denean nukleotido bat sortzen da (guanosina monofosfatoa -GMP-, guanosina difosfatoa -GDP- edo guanosina trifosfatoa -GTP- fosfato talde bat, bi edo hiru -hurrenez hurren- lotzen direnean).
Guanosina desoxirribosa bati lotzen zaionean desoxiguanosina nukleosidoa sortzen da.
Bere pisu molekularra 283,241 daltonekoa da eta bere egitura kimikoak antz handia du aziklobir botika antibiralarekin

## Erreferentziak

* ↑ Lur entziklopedietatik hartua.

## Kanpo estekak

* Datuak: Q422462
* Multimedia: Guanosine / Q422462
# Hampton Manor (New York)

Hampton Manor Ameriketako Estatu Batuetako erroldak esleitutako leku bat da. Rensselaer konderrian dago, New York estatuan. 5.423 biztanle ditu, 1,676031 kilometro koadroko azaleran banatuta.

## Ikus, gainera

* Rensselaer konderria

## Kanpo estekak

* Datuak: Q3460378
# Hampton arrada

Hampton arrada (ingelesez: Hampton Roads) Virginian dagoen 2.177 kilometro koadroko azalera duen arrada edo itsasadar zabala da. Azken glaziazioaren ondorengo ur-igoerak sortu zuen James, Nansemond eta Elizabeth ibaien bokalean. Tidewater eskualdeko portu hau munduko handienetariko bat da eta Chesapeake badiarekin bat egiten du.

## Banaketa administratiboa

Hampton arrada honako konderritan dago :
* Currituck (en Ipar Carolina) ;
* Gloucester ;
* Isle of Wight ;
* James City ;
* Mathews ;
* Southampton ;
* Surry ;
* York.
Gainera, baita hiri independente hauetan ere :
* Chesapeake ;
* Franklin ;
* Hampton ;
* Newport News ;
* Norfolk ;
* Poquoson ;
* Portsmouth ;
* Suffolk ;
* Virginia Beach ;
* Williamsburg.

## Kanpo estekak

* Datuak: Q1011895
* Multimedia: Hampton Roads / Q1011895
# Hampton city konderria (Virginia)

Hampton city konderria (ingelesez: Hampton city County) Virginiako konderri bat da, Ameriketako Estatu Batuetan. Hiriburua (Virginia) da. 2010eko zentsuaren arabera 137.436 biztanle zituen, Hampton city kilometro koadroko azaleran.

## Geografia

Hampton city konderriak 353,01 kilometro koadro ditu. Horietatik 219,85 ura dira. Beste 133,16 lurra dira. Biztanleria dentsitatea 389,33 da.

## Demografia

2010eko zentsoan bizi ziren 137.436 pertsonetatik 62.524 txuriak edo hispanoak dira. Horietatik hispano edo latino kategorian 6.241 dira. 66.878 beltzak edo afroamerikarrak. 498 amerikar natiboak ziren eta 132 Hawaii edo Pazifikoko irletako natiboak. 2.950 asiarrak ziren. Bestelako arraza bat kategorian 266 biztanle daude. Bukatzeko euren burua arraza bat baino gehiagotan 4.188 pertsonek kokatzen zuten.

### Biztanleria piramidea
## Kanpo estekak

* Datuak: Q25479040
# Hampton (New York)

Hampton Ameriketako Estatu Batuetako inkorporatutako herri bat da. Washington konderrian dago, New York estatuan. 857 biztanle ditu, 22,59 kilometro koadroko azaleran banatuta.

## Ikus, gainera

* Washington konderrian

## Kanpo estekak

* Datuak: Q2365576
* Multimedia: Hampton, New York / Q2365576
# Hampton (Pennsylvania)

Hampton Ameriketako Estatu Batuetako erroldak esleitutako leku bat da. Adams konderrian kokatuta dago, Pennsylvania estatuan. 1.432 biztanle ditu, 1,594381 kilometro koadroko azaleran banatuta.

## Ikus, gainera

* Adams konderria

## Kanpo estekak

* Datuak: Q648316
# Hampton (Virginia)

Hampton (ofizialki City of Hampton) Ameriketako Estatu Batuetako Virginia estatuko 39 hiri independienteetako bat da. 1610ean sortua, garrantzi berezia zuen Old Point Comfort lurmuturra dago bere barnean. 2010ean 137.436 biztanle zituen 352,9 kilometro koadrokoazaleran. Hampton Roads area metropolitanoko zazpi hirietako bat da, Virginiako penintsularen hegoaldean.
Ameriketako Estatu Batuetako hiririk zaharrenetarik bat da eta Virginiako seigarrena biztanle kopuruaren arabera.

## Kanpo estekak

* Datuak: Q342043
* Multimedia: Hampton, Virginia / Q342043
# Hampton Bays (New York)

Hampton Bays Ameriketako Estatu Batuetako erroldak esleitutako leku bat da. Suffolk konderrian kokatuta dago, New York estatuan. 15.228 biztanle ditu, 46,96093 kilometro koadroko azaleran banatuta.

## Ikus, gainera

* Suffolk konderria

## Kanpo estekak

* Datuak: Q3461320
* Multimedia: Hampton Bays, New York / Q3461320